Як вядома, практыкаарыентаваная адукацыя накіравана на набыццё не толькі ведаў, уменняў і навыкаў, але і вопыту практычнай дзейнасці з мэтай фарміравання прафесійна і сацыяльна значных кампетэнцый. Для выпускнікоў школ як патэнцыйных абітурыентаў усё большую значнасць набывае такое навучанне, якое дазваляе самаразвівацца ва ўсіх відах жыццядзейнасці (пазнавальнай, прафесійнай, сацыяльнай, асобаснай). Таму, выбіраючы ўстанову адукацыі, абітурыент арыентуецца не толькі на вызначаную прафесію, але і на аналіз тых магчымасцей па яе набыцці, якія дае ўніверсітэт.